CELEX: C2005/082/39
Language: lt
Date: 2005-04-02 00:00:00
Title: Byla C-59/05 Bundesgerichtshof (Vokietija) 2004 m. gruodžio 2 d. nutartimi pateiktas prašymas priimti prejudicinį sprendimą byloje Siemens AG prieš VIPA Gesellschaft für Visuaalisierung und Prozeßautomatisierung mbH

2.4.2005   
            
            
               LT
            
            
               Europos Sąjungos oficialusis leidinys
            
            
               C 82/19
            
         Bundesgerichtshof (Vokietija) 2004 m. gruodžio 2 d. nutartimi pateiktas prašymas priimti prejudicinį sprendimą byloje Siemens AG prieš VIPA Gesellschaft für Visuaalisierung und Prozeßautomatisierung mbH
   (Byla C-59/05)
   (2005/C 82/39)
   Proceso kalba: vokiečių
   
      Bundesgerichtshof (Vokietija) 2004 m. gruodžio 2 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. vasario 10 d., priimti prejudicinį sprendimą byloje Siemens AG prieš VIPA Gesellschaft für Visuaalisierung und Prozeßautomatisierung mbH dėl 1984 m. rugsėjo 10 d. Tarybos direktyvos 84/450/EEB dėl klaidinančios ir lyginamosios reklamos (1), iš dalies pakeistos 1997 m. spalio 6 d. Europos Parlamento ir Tarybos direktyva 97/55/EB (2), 3a straipsnio 1 dalies g punkto išaiškinimo.
   
      Bundesgerichtshof prašo Teisingumo Teismo atsakyti į šiuos klausimus:
   
               1)
            
            
               Ar laikytina nesąžiningu pasinaudojimu konkurento „kitų skiriamųjų ženklų“ reputacija Direktyvos 84/450/EEB 3a straipsnio 1 dalies g punkto prasme tai, kad reklamuotojas atkartoja iš esmės identiškus specialistų žinomo konkurento skiriamojo ženklo elementus (šiuo atveju, užsakymo numerių sistemą) ir tai nurodo savo reklamoje?
            
         
               2)
            
            
               Ar aplinkybė, kad identiškų elementų panaudojimas reklamoje buvo naudingas reklamuotojui ir vartotojui, yra esminis veiksnys nagrinėjant, ar buvo nesąžiningai pasinaudota reputacija Direktyvos 84/450/EEB 3a straipsnio 1 dalies g punkto prasme?
            
         
      (1)  OL L 250, p. 17
   
      (2)  OL L 290, p. 18